KOMISIJOS REGLAMENTAS (EB) Nr. 1833/94
1994 m. liepos 26 d.
iš dalies keičiantis Reglamentą (EEB) Nr. 3130/78, nustatantį alyvuogių aliejaus intervencinius centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo(1) su paskutiniais pakeitimais, padarytais Reglamentu (EB) Nr. 3179/93(2), ypač į jo 12 straipsnio 4 dalį,
atsižvelgdama į 1978 m. lapkričio 23 d. Tarybos reglamentą (EEB) Nr. 2754/78 dėl intervencijos į alyvuogių aliejaus sektorių(3) su paskutiniais pakeitimais, padarytais Reglamentu (EEB) Nr. 2203/90(4),
kadangi Reglamentas (EEB) Nr. 2754/78 nustato kriterijus, taikytinus nustatant alyvuogių aliejaus intervencinius centrus; kadangi laikantis tų kriterijų ir norint pagerinti intervencijos veikimą Graikijoje, turėtų būti iš dalies pakeistas intervencinių centrų pasiskirstymas toje šalyje;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Vietoj alyvuogių aliejaus intervencinių centrų, nurodytų Komisijos reglamento (EEB) Nr. 3130/78(5) priede po pavadinimu "Graikija", įrašomi šio reglamento priede išvardyti intervenciniai centrai.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1994 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. liepos 26 d.